Document ID: 31997R0487

ΚΑΝΟΝΙΣΜΟΣ (ΕΚ) αριθ. 487/97 ΤΗΣ ΕΠΙΤΡΟΠΗΣ της 17ης Μαρτίου 1997 για τροποποίηση του κανονισμού (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2067/92 του Συμβουλίου, της 30ής Ιουνίου 1992, σχετικά με τις ενέργειες προώθησης και εμπορίας του βοείου κρέατος ποιότητας (1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1318/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 715/96 (3), έχει καθορίσει τις λεπτομέρειες εφαρμογής του προαναφερθέντος κανονισμού 7
ότι, στα άρθρα 4 και 5 του κανονισμού (ΕΟΚ) αριθ. 1318/93, έχουν προβλεφθεί οι προθεσμίες για την υποβολή των αιτήσεων χρηματικής συμμετοχής στον αρμόδιο οργανισμό κάθε κράτους μέλους και για τη διαβίβασή τους στην Επιτροπή 7
ότι, αναμένοντας τα συμπεράσματα των διεξαγομένων μελετών επί των ενδεχομένων τροποποιήσεων του παραρτήματος Ι του κανονισμού (ΕΟΚ) αριθ. 1318/93, πρέπει να μεταφερθεί η προθεσμία για την υποβολή των αιτήσεων για τις δράσεις η εκτέλεση των οποίων αρχίζει το 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1318/93 τροποποιείται ως εξής:
1. το άρθρο 4 παράγραφος 1 δεύτερη φράση αντικαθίσταται από το ακόλουθο κείμενο:
«Για τις ενέργειες προωθήσεως η εκτέλεση των οποίων αρχίζει το 1998, οι αιτήσεις μπορούν να υποβληθούν το αργότερο στις 30 Σεπτεμβρίου 1997.» 7
2. το άρθρο 5 παράγραφος 1 δεύτερη φράση αντικαθίσταται από το ακόλουθο κείμενο:
«Εντούτοις, για τις αιτήσεις που υποβάλλονται το 1997, διαβιβάζει κάθε αίτηση με την αντίστοιχη αιτιολογημένη γνώμη εντός 15 ημερών μετά την παραλαβή της.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 1997.

Labels: 3
17
19
6